Diari Oficial de la Generalitat Valenciana


Sumari del DOGV 5078, del 25-08-2005 (2005/9726)

Informació pública de l'alternativa tècnica d'un programa d'actuació integrada al pla parcial Pinomar, unitat d'execució PIN 13 del Pla General d'Ordenació Urbana.
-------------------------------------------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9726


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de l'alternativa tècnica d'un programa d'actuació integrada al pla parcial Pinomar, unitat d'execució PIN 13 del Pla General d'Ordenació Urbana. [2005/Q9726]
  
Jo, Antonio J. Jiménez Clar, notari del Col·legi de València, districte de Dénia, amb residència a Xàbia, done fe:
  
Que, José Font Serrat, major d'edat, amb domicili al carrer de la Pau, número 2, 1r, B, de Xàbia, i número d'identificació fiscal 75896499K, m'ha requerit per a la protocol·lització de l'alternativa tècnica d'un programa d'actuació integrada a la partida de Pinomar, sobre la unitat d'execució PIN 13 del Pla General d'Ordenació Urbana de Xàbia, d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana. I mitjançant este edicte es fa constar:
  
1. Objecte i característiques essencials de l'alternativa tècnica.
  
Programa que té com a objecte el desenvolupament de l'àmbit inclòs al programa identificat amb la unitat d'execució PIN 13, pla parcial Pinomar, de 4.876 metres quadrats de superfície bruta, acompanyat d'un estudi de detall per a crear un nou tram de vial dins de l'àmbit reflectit al Pla General d'Ordenació Urbana, del corresponent projecte d'urbanització, a fi d'aconseguir la realització de les obres d'urbanització d'este àmbit, l'estudi de seguretat i salut referit a este projecte d'urbanització.
  
El programa també té com a objecte el projecte de reparcel·lació de l'àmbit d'actuació de la unitat d'execució PIN 13, pla parcial Pinomar, de 4.876 metres quadrats de superfície bruta, a fi de transformar les parcel·les brutes aportades en parcel·les netes edificables, amb les corresponents càrregues d'urbanització.
  
2. La notaria on estan dipositats els documents està situada a Xàbia, carrer de l'Historiador Chabàs, número 1, 1r.
  
3. Els exemplars dipositats a l'Ajuntament de Xàbia, situat a la plaça de l'Església, número 4, s'identifiquen com a programa d'actuació integrada al pla parcial Pinomar, unitat d'execució PIN 13, estudi de detall, projecte d'urbanització, estudi de seguretat i salut i projecte de reparcel·lació.
  
4. L'advertiment que en el termini de 20 dies, i si escau les pròrrogues que es concedisquen, establit en l'article 46 de la Llei 6/1994, de 15 de novembre, Llei Reguladora de l'Activitat Urbanística, comptadors des de la publicació del darrer anunci, qualsevol persona podrà comparéixer a l'esmentada notaria per a obtindre una còpia de l'acta o exhibició d'esta.
  
5. La possibilitat de consultar a l'Ajuntament de Xàbia les actuacions derivades de la documentació dipositada, i la de presentar davant l'ajuntament, també en l'esmentat termini de 20 dies, per a incorporar-les-hi, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a executar-les.
  
6. Que simultàniament s'han sol·licitat certificats registrals de domini i càrregues de les finques afectades.
  
7. Si apareixen titulars que no s'han tingut en compte en el moment d'elaborar el projecte exposat al públic, se'ls donarà audiència per un termini de 10 dies abans que es procedisca a l'aprovació definitiva.
  
8. Requeriments dels propietaris a l'urbanitzador, dins del període d'informació pública, per a dirimir controvèrsies pel que fa a la valoració de drets i contestació a l'urbanitzador.
  
I perquè tinga els efectes oportuns, la lliure a Xàbia en la data de l'encapçalament.